CELEX: 32006D0534
Language: et
Date: 2006-07-20 00:00:00
Title: 2006/534/EÜ: Komisjoni otsus,  20. juuli 2006 , mis käsitleb küsimustikku liikmesriikide aruannete jaoks seoses direktiivi 1999/13/EÜ rakendamisega ajavahemikul 2005–2007  (teatavaks tehtud numbri K(2006) 3274 all)

3.8.2006   
            
            
               ET
            
            
               Euroopa Liidu Teataja
            
            
               L 213/4
            
         
      KOMISJONI OTSUS,
   20. juuli 2006,
   mis käsitleb küsimustikku liikmesriikide aruannete jaoks seoses direktiivi 1999/13/EÜ rakendamisega ajavahemikul 2005–2007
   (teatavaks tehtud numbri K(2006) 3274 all)
   (2006/534/EÜ)
   EUROOPA ÜHENDUSTE KOMISJON,
   võttes arvesse Euroopa Ühenduse asutamislepingut,
   võttes arvesse nõukogu 11. märtsi 1999. aasta direktiivi 1999/13/EÜ teatavates toimingutes ja seadeldistes orgaaniliste lahustite kasutamise tulemusena tekkivate lenduvate orgaaniliste ühendite heitkoguste piiramise kohta, (1) eriti selle artikli 11 lõiget 1,
   ning arvestades järgmist:
   
               (1)
            
            
               Vastavalt direktiivi 1999/13/EÜ artikli 11 lõikele 1 on liikmesriigid kohustatud koostama komisjoni küsimustiku või vormi alusel aruanded kõnealuse direktiivi rakendamise kohta.
            
         
               (2)
            
            
               Liikmesriigid on koostanud aruandeid kõnealuse direktiivi rakendamise kohta ajavahemikul 1. jaanuarist 2003 kuni 31. detsembrini 2004 vastavalt komisjoni otsusele 2002/529/EÜ. (2)
               
            
         
               (3)
            
            
               Teine aruanne peaks hõlmab ajavahemikku 1. jaanuarist 2005 kuni 31. detsembrini 2007.
            
         
               (4)
            
            
               Käesoleva otsusega ettenähtud meetmed on kooskõlas nõukogu direktiivi 91/692/EMÜ artikli 6 alusel loodud komitee arvamusega, (3)
               
            
         ON VASTU VÕTNUD KÄESOLEVA OTSUSE:
   Artikkel 1
   Liikmesriigid kasutavad käesoleva otsuse lisas esitatud küsimustikku, et koostada komisjonile vastavalt direktiivi 1999/13/EÜ artikli 11 lõikele 1 esitatav aruanne, mis hõlmab ajavahemikku 1. jaanuarist 2005 kuni 31. detsembrini 2007.
   Artikkel 2
   Käesolev otsus on adresseeritud liikmesriikidele.
   
      Brüssel, 20. juuli 2006
      
         
            Komisjoni nimel
         
         
            komisjoni liige
         
         Stavros DIMAS
         
      
   
   
      (1)  EÜT L 85, 29.3.1999, lk 1. Direktiivi on muudetud Euroopa Parlamendi ja nõukogu direktiiviga 2004/42/EÜ (ELT L 143, 30.4.2004, lk 87).
   
      (2)  EÜT L 172, 2.7.2002, lk 57.
   
      (3)  EÜT L 377, 31.12.1991, lk 48. Direktiivi on muudetud Euroopa Parlamendi ja nõukogu määrusega (EÜ) nr 1882/2003 (ELT L 284, 31.10.2003, lk 1).
   
      LISA
      Küsimustik direktiivi 1999/13/EÜ (mis käsitleb teatavates toimungutes ja seadeldistes orgaaniliste lahustite kasutamise tulemusena tekkivate lenduvate orgaaniliste ühendite heitkoguste piiramist) rakendamise kohta ajavahemikul 2005–2007
      Juhend alltoodud küsimustele vastamiseks.
      
                   
               
               
                  Vastused peaksid olema lühikesed ja võimalikult täpsed.
               
            
                   
               
               
                  Esitatav teave eelkõige seadeldiste arvu ja võetud meetmete kohta võib sisaldada representatiivseid andmeid, kui need on piisavad selle näitamiseks, et direktiivi nõuded on täidetud.
               
            
                   
               
               
                  Direktiivi 1999/13/EÜ artiklis 4 sätestatud kuupäevadele eelnevat ajavahemikku hõlmavate aruannete puhul peaks olemasolevaid seadeldisi käsitlev teave põhinema parimatel kättesaadavatel asjaomaseid ajavahemikke hõlmavatel hinnangutel.
               
            
                   
               
               
                  Kui olukord ei ole muutunud, võib osutada varasematele vastustele, mis ei ole muidugi võimalik liikmesriikide puhul, kellele käesolev aruandlusperiood on esimene. Kui on olnud uusi arenguid, tuleb neid vastustes kirjeldada.
               
            1.   Üldine kirjeldus
      Millised on kasutuslubade või registreerimissüsteemi loomiseks vajalike riiklike õigusaktide põhijooned, et tagada vastavus kõnealuse direktiivi nõuetele? Täpsustage direktiivis 1999/13/EÜ sätestatud aruandeperioodi jooksul riiklikesse õigusaktidesse tehtud muudatusi.
      2.   Direktiivi kohaldamisalasse kuuluvad seadeldised
      Hinnake, mitu IIA lisa iga kahekümne jao seadeldist kuulub allpool esitatud kategooriatesse (liikmesriigid, kelle riiklikes õigusaktides liigitatakse sektoreid erinevalt, võivad kasutada küsimustele vastamiseks oma liigitust).
      
                  —
               
               
                  Kõik kõnealuse direktiivi artikli 2 lõikes 2 sätestatud olemasolevad seadeldised, mis tegutsesid aruandeperioodi lõpus.
               
            
                  —
               
               
                  Kõik aruande perioodil registreeritud või pädevalt asutusele kasutusloa saanud seadeldised.
               
            
                  —
               
               
                  Mitu eelmises taandes osutatud seadeldist sai kasutusloa või registreeriti vastavalt kõnealuse direktiivi artikli 4 lõikele 4? (Ei ole kohustuslik)
               
            
                  —
               
               
                  Mitu neist seadeldistest on samuti hõlmatud saastuse kompleksse vältimise ja kontrolli direktiiviga (IPPC)? (Ei ole kohustuslik)
               
            3.   Ettevõtja põhikohustused
      Millised haldussätted on üldiselt kehtestatud, et pädevad asutused saaksid tagada seadeldiste töötamise artiklis 5 sätestatud üldpõhimõtete kohaselt?
      4.   Olemasolevad seadeldised
      Mitu olemasolevat seadeldist on vastavalt artikli 4 lõikele 3 saanud kasutusloa või on registreeritud IIB lisas esitatud vähendamiskava kasutajatena.
      5.   Kõik seadeldised
      
                  5.1.
               
               
                  Vastavalt artikli 5 lõike 3 punktile a peavad kõik liikmesriigid teatama komisjonile lenduvate heidete piirtasemete kohaldamist käsitlevast erandist.
                  
                              —
                           
                           
                              Kas on olnud erandeid?
                           
                        
                              —
                           
                           
                              Kuidas tõendatakse sel juhul, et see määr ei olnud asjaomase seadeldise puhul tehniliselt ega majanduslikult otstarbekas?
                           
                        
                              —
                           
                           
                              Kuidas võetakse arvesse seda, et ei ole ette näha märkimisväärset ohtu inimeste tervisele ega keskkonnale?
                           
                        
            
                  5.2.
               
               
                  Vastavalt artikli 5 lõike 3 punktile b võib ohjeldatud tingimustel teostamatud toimingud vabastada IIA lisas esitatud kontrollist, kui selline võimalus on selgesõnaliselt sätestatud kõnealuses lisas.
                  
                              —
                           
                           
                              Mitu ettevõtjat on kasutanud seda võimalust ja kui mitme seadeldise puhul?
                           
                        
                              —
                           
                           
                              Kuidas tõendatakse, et IIB lisas esitatud vähendamiskava ei ole tehniliselt ega majanduslikult otstarbekas?
                           
                        
                              —
                           
                           
                              Kuidas ettevõtja tõendab asjaomaste seadeldiste puhul, et kasutatakse parimat olemasolevat tehnikat?
                           
                        
            6.   Riiklikud kavad
      
                  6.1.
               
               
                  Kas liikmesriik on otsustanud määratleda riikliku kava ja kohaldada seda vastavalt artiklile 6? (1) (Vt komisjoni 6. septembri 2000. aasta otsus 2000/541/EÜ nõukogu direktiivi 1999/13/EÜ artikli 6 kohase riiklike kavade hindamise kriteeriumide kohta).
               
            
                  6.2.
               
               
                  Mitu seadeldist on kaasatud riiklikkusse kavasse? Milline heitkoguste vähendamise sihtmärk kavas seatakse? Millised on kavaga hõlmatud seadeldiste praegused üldised heitkogused? Millised on need võrreldes käesoleva aruandlusperioodi teiste vähendamise vahe-eesmärkidega?
               
            7.   Asendamine
      Millises ulatuses on arvestatud komisjonipoolse juhendamisega kasutusloa andmisel ja üldiste siduvate eeskirjade sõnastamisel (vt artikli 7 lõige 2), nagu on ette nähtud artikli 7 lõikega 1?
      8.   Järelevalve
      
                  8.1.
               
               
                  Kui liikmesriik on seoses artikli 8 lõikega 1 kehtestanud ettevõtjale iga-aastase aruandluskohustuse esitada pädevale asutusele teavet, mis võimaldab kontrollida kõnealuse direktiivi järgimist, märkige, mitu ettevõtjat ei ole esitanud pädevale asutusele vajalikke andmeid ja mitme seadeldise kohta ei ole andmeid esitatud? Milliseid meetmeid pädev asutus on võtnud, et tagada selle teabe esitamine võimalikult kiiresti?
               
            
                  8.2.
               
               
                  Kui liikmesriik on seoses artikli 8 lõikega 1 kehtestanud ettevõtjale kohustuse esitada pädevale asutusele nõudmise korral teavet, mis võimaldab kontrollida kõnealuse direktiivi järgimist, märkige mitu ettevõtjat ei ole esitanud pädevale asutusele vajalikke andmeid ja mitme seadeldise kohta ei ole andmeid esitatud?
               
            
                  8.3.
               
               
                  Ilma et see piiraks artikli 8 lõike 4 kohaldamist, märkige seoses artikli 8 lõikega 3 seadeldiste arv, kus tsüklilisi mõõtmisi tehakse harvem kui kord aastas?
               
            9.   Nõuete täitmatajätmine
      Seoses artikliga 10.
      
                  —
               
               
                  Mitu ettevõtjat on rikkunud direktiivi nõudeid?
               
            
                  —
               
               
                  Milliseid meetmeid on võetud, et taastada nõuete täitmine võimalikult kiiresti, nagu on sätestatud artikli 10 punktis a?
               
            
                  —
               
               
                  Mitmel korral on pädevad asutused vastavalt artikli 10 punktile b loa andmise peatanud või selle tühistanud, kui nõuded on jäetud täitmata?
               
            10.   Heite piirväärtuste järgimine
      
                  10.1.
               
               
                  Kirjeldage lühidalt toiminguid, millega tagatakse heitgaaside heite, lenduvate heitkoguste ja koguheite piirväärtuste järgimine. Esitage näited meetmetest, millega tagatakse järgitavuse kohaldamine ajavahemiku vältel.
               
            
                  10.2.
               
               
                  Milliseid tavasid kasutavad üldiselt pädevad asutused korrapärase kohapealse kontrolli tegemiseks? Kui korrapärast kohapealset kontrolli ei tehta, kuidas kontrollivad pädevad asutused ettevõtjate esitatud andmeid?
               
            11.   Vähendamiskava
      
                  11.1.
               
               
                  Millist menetlust kasutatakse selle tagamiseks, et ettevõtja pakutud vähendamiskava vastab võimalikult täpselt heitkogustele, mis oleksid tekkinud, kui oleks kohaldatud direktiivi II lisa kohaseid heite piirväärtusi? Esitage teavet oma kogemuste kohta seoses vähendamiskava rakendamisega?
               
            
                  11.2.
               
               
                  Vastake järgmistele küsimustele, kui olete kasutanud IIB lisa punktis 2 esitatud vähendamiskava:
                  
                              11.2.1.
                           
                           
                              Millised menetlused ja tavad on kehtestatud aastase võrdlusheitkoguse arvutamiseks?
                           
                        
                              11.2.2.
                           
                           
                              Millised menetlused ja tavad on kehtestatud sihtheitkoguse arvutamiseks?
                           
                        
                              11.2.3.
                           
                           
                              Millised tavad on kehtestatud, et tagada sihtheitkoguse nõuete järgimine?
                           
                        Vastused võivad olla lühikesed ja esitatud kokkuvõttena.
               
            12.   Lahustikasutuskava
      Kuidas ettevõtja tõendab nõuete järgimist vastavalt artiklile 9 (lahustikasutuskava või samaväärne)?
      13.   Avalik juurdepääs teabele
      Millised üldised tavad on kehtestatud teabele avalikku juurdepääsu käitleva artikli 12 rakendamise tagamiseks?
      14.   Seos muude ühenduse õigusaktidega
      Mida arvavad liikmesriigid direktiivi tõhususest võrreldes muude ühenduse keskkonnaalaste õigusaktidega?
      
         (1)  EÜT L 230, 12.9.2000, lk 16.